ועדת החינוך והתרבות, כנסת 15, פרוטוקול מספר 212, 2000-12-12 09:15

זבולון אורלב: בוקר טוב, אני מתכבד לפתוח את ישיבת ועדת החינוך בעניין הצעת חוק רשות השידור לגבי שידורי ערוץ 33.

זבולון אורלב: השעה עתה 9:27.

זבולון אורלב: אתמול הודענו שאנחנו נקיים הצבעה ב-09:25 ומנהלת הוועדה שמה הודעות אישיות לחברי הוועדה שההצבעה תהיה ב-09:15, אבל כדי להסיר כל ספק המתנתי עד אחרי 9:25.

זבולון אורלב: לפני שנצביע על הצעת החוק, אני מבקש לומר שלדעת הוועדה החוק הזה אינו כרוך בעלות תקציבית.

נוגה רובינשטיין: לפני כן אני מבקשת לומר רק משפט אחד.

זבולון אורלב: את לא תוכלי לומר, כי לא הזמנתי את נציגי המשרדים וחזקה עליי שאם לא הזמנתי את נציגי המשרדים, לא ידבר משרד אחד כאשר משרד אחר לא נמצא.

נוגה רובינשטיין: מכיוון שהיתה אתמול החלטת ממשלה בעניין הזה להתנגד להצעת החוק הזאת - -

זבולון אורלב: אני מאוד מצטער, אני לא הזמנתי אותך לישיבה ולכן אינני יכול לתת לך רשות דיבור, כאשר לא נמצאים פה משרדי הממשלה האחרים.

נוגה רובינשטיין: יש עמדת ממשלה אחידה בעניין הזה.

זבולון אורלב: את לא תוכלי לדחוף דברים לפרוטוקול, כאשר אני מבקש שלא תדברי.

זבולון אורלב: אין לך רשות דיבור.

זבולון אורלב: אתמול הבהרתי שהיום יש הצבעה בלבד ועל דעת המנגנון כאן לא הזמנו את נציגי המשרדים.

זבולון אורלב: אני חושב שזה דבר בלתי תקין בעליל, שאני אתן רשות דיבור למשרד אחד כאשר אנשי המשרדים האחרים לא נמצאים כאן.

זבולון אורלב: גם אם מנכ"ל רשות השידור יבקש ממני לדבר, אני לא אתן לו רשות דיבור.

אתי בנדלר: האם הודעת האוצר היא שאין להצעת החוק תוספת תקציב?

רביב סובל: הודעת האוצר היא שיש להצעת החוק עלות תקציבית.

רביב סובל: התקציב הנוכחי של ערוץ 33 עומד היום על 17 מיליון שקל, 11.5 מיליון שקל מהם מתוקצבים על ידי האוצר.

רביב סובל: הצעת החוק לא קובעת כמה כסף יוקצב לערוץ.

זבולון אורלב: מה העלות לדעתכם?

רביב סובל: עלות תפעול של ערוץ מסחרי רגיל היא כ-300 מיליון שקל.

רביב סובל: לכן העלות התקציבית של הצעת החוק הזאת היא מספר כלשהו בין 17 ל-300 מיליון.

אתי בנדלר: זו העלות לשנה?

רביב סובל: בשנה שאנחנו אמורים לתקצב.

זבולון אורלב: לדעת הוועדה אין עלות תקציבית.

אתי בנדלר: אני מבקשת להביא לידיעת הוועדה שהובא לידיעתי על ידי המשנה ליועץ המשפטי לממשלה, גברת דידי לחמן-מסר, שאתמול התקיימה ישיבת ועדת שרים לענייני חקיקה שדנה בהצעת החוק הזאת.

אתי בנדלר: ועדת השרים יכלה לדון בכך רק אתמול, משום שרק שלשום הם קיבלו בעצם את הנוסח החדש של הצעת החוק לעומת הנוסח שהיה לנגד עיניהם כהצעת חוק פרטית שהוגשה על ידי חבר הכנסת שטרית.

אתי בנדלר: הובא לידיעתי שהממשלה החליטה להתנגד לכך.

אברהם פורז: אני מבקש להצביע סעיף סעיף.

אברהם פורז: פה ושם אני אבקש שינויים ואז גם נצביע גם על ההצעה שלי.

זבולון אורלב: כשקראנו את הצעת החוק תיקנו את השגיאות.

רחבעם זאבי: צריך לתקן גם שגיאות כתיב, כמו טלוויזיה בשני ו"ווים ולא בו"ו אחת, אוויר בשני ו"ווים ולא בו"ו אחת.

אברהם פורז: לגבי סעיפים מסוימים אני אציע נוסח משלי ואז צריכה להיות הצבעה גם על כך.

זבולון אורלב: מי בעד סעיף מס' 1?

אברהם פורז: אני מציע להוריד את המילים "הניתנים לקליטה מהאוויר".

אברהם פורז: הערוץ הזה לא ניתן לקליטה מהאוויר, הוא רק לווייני.

זבולון אורלב: אני לא מקיים עכשיו דיון.

זבולון אורלב: אין לך עכשיו רשות דיבור.

זבולון אורלב: אתה יכול רק להצביע או בעד או נגד.

זבולון אורלב: היה כבר דיון על הדבר הזה.

אברהם פורז: אני לא יכול להציע דברים אלטרנטיביים?

זבולון אורלב: אתמול נכנסת בהתחלת הישיבה ולאחר מכן עזבת.

זבולון אורלב: התקיימו כבר שני דיונים בנושא.

זבולון אורלב: יכולת להשתתף בדיונים ולהגיד את כל ההערות שלך.

זבולון אורלב: אתמול עברנו סעיף סעיף, העירו הערות והתקיים דיון מאוד רציני גם בנושא שאתה מעלה עכשיו.

אברהם פורז: אני לא נואם, אלא רק אומר מה הצעתי האלטרנטיבית.

אברהם פורז: אני מציע שבסעיף 1, המילים "הניתנים לקליטה מהאוויר" יימחקו, כי אין בערוץ הזה קליטה מהאוויר.

זבולון אורלב: מי בעד נוסח הוועדה?

זבולון אורלב: בעד – הרוב נגד - 1 מי בעד ההצעה של חבר הכנסת פורז?

זבולון אורלב: בעד – 1 נגד - הרוב החלטה: הצעת הוועדה התקבלה.

רחבעם זאבי: אני מבקש ששגיאות הכתיב יתוקנו.

אתי בנדלר: אנחנו עובדים על הנוסח הסופי יחד עם משרד המשפטים.

אתי בנדלר: גם הנושא הזה של קליטה מהאוויר כן או לא, אם לא יהיה צורך לכתוב את זה מבחינה ניסוחית – שכן על המהות הוועדה מחליטה – זה לא ייכתב.

אתי בנדלר: כך גם לגבי שגיאות כתיב.

זבולון אורלב: אתמול החלטנו להשאיר את המילים האלה ואמרנו שבינתיים זה נשאר לבירור ואנחנו נביא את זה לקריאה ראשונה עם המילים האלה.

זבולון אורלב: מי בעד נוסח הוועדה לסעיף 2?

זבולון אורלב: בעד – הרוב נגד – 1 החלטה: סעיף 2 כנוסח הוועדה התקבל.

אברהם פורז: בסעיף 3 אני מציע לכתוב: ערוץ 33 יפעל ברשות כיחידה תקציבית עצמאית.

אברהם פורז: כל היתר יימחק.

זבולון אורלב: מי בעד הצעת נוסח הוועדה?

זבולון אורלב: בעד – הרוב נגד – 1 החלטה: סעיף 3 התקבל.

אברהם פורז: למען הדיוק, זה עדיין לא נוסח הוועדה, אלא הצעת יושב ראש הוועדה.

זבולון אורלב: מי בעד סעיף 25ג ?

אברהם פורז: אני מציע שערוץ 33 ימומן מתקציב רשות השידור.

זבולון אורלב: מי בעד נוסח יושב ראש הוועדה?

זבולון אורלב: בעד – הרוב נגד - 1 החלטה: נוסח הצעת היושב ראש התקבל.

זבולון אורלב: אחרי סעיף 25ג רבא הוספנו סעיף 25ד רבא.

זבולון אורלב: זה סעיף חדש שאומר שהעיקרון יהיה שלפחות 50% מההפקות יהיו הפקות עצמאיות.

אברהם פורז: אני מציע שיתווסף סעיף שאומר שלא יקטעו את שידורי הכנסת לצורך פרסומות.

זבולון אורלב: זה קיים בסוף.

זבולון אורלב: מי בעד סעיף 25ד רבא כנוסח הצעת היושב ראש?

זבולון אורלב: בעד – הרוב החלטה: סעיף 25ד התקבל.

אברהם פורז: מה זה "הפקה עצמאית"?

אברהם פורז: אני חושב שהסעיף לא ברור.

אברהם פורז: אני מציע להוסיף הגדרה מה זה "הפקה עצמאית".

אתי בנדלר: אני אדון על הנוסח יש עם משרד המשפטים.

זבולון אורלב: חבר הכנסת פורז, יכולת להשתתף בדיון ולומר את כל מה שיש לך.

זבולון אורלב: אני חושב שמבחינה פרלמנטרית הדבר הזה לא תקין.

זבולון אורלב: סעיף 25ד הישן הוא 25ה רבא החדש.

זבולון אורלב: מי בעד?

זבולון אורלב: בעד – הרוב החלטה: סעיף 25ה התקבל.

זבולון אורלב: מי בעד הצעת נוסח יושב ראש הוועדה לסעיף 25ו?

זבולון אורלב: בעד – הרוב החלטה: סעיף 25ו התקבל.

זבולון אורלב: הצבעה בעד – הרוב החלטה: סעיף 25ז התקבל.

זבולון אורלב: מי בעד הצעת נוסח היושב ראש לסעיף 25ח ?

זבולון אורלב: בעד – הרוב החלטה: סעיף 25ח התקבל.

זבולון אורלב: מי בעד סעיף 25ט – הגבלת שידורי חדשות - כהצעת נוסח היושב ראש?

זבולון אורלב: בעד – הרוב נגד – 1 החלטה: סעיף 25ט התקבל.

זבולון אורלב: מי בעד סעיף 25י כהצעת נוסח יושב ראש הוועדה?

זבולון אורלב: בעד – הרוב החלטה: סעיף 25י התקבל.

זבולון אורלב: מי בעד סעיף 25יא כהצעת נוסח היושב ראש?

אברהם פורז: אני מציע שזה יהיה בכפוף להחלטת הוועד המנהל.

אתי בנדלר: זה הוסף בסוף סעיף קטן (ב).

אתי בנדלר: בסעיף זה נמחקו מספר מילים ונכתב בסוף: על פי הנחיית המנהל הכללי והוועד המנהל.

זבולון אורלב: מי בעד הצעת נוסח היושב ראש לסעיף 25יא?

זבולון אורלב: בעד – הרוב החלטה: סעיף 25יא התקבל.

זבולון אורלב: מי בעד סעיף 4 כהצעת נוסח היושב ראש?

זבולון אורלב: בעד – הרוב נגד – 1 החלטה: סעיף 4 התקבל.

זבולון אורלב: לשם הסרת ספק, אני מבקש להצביע על כל הצעת החוק, כדי להעביר את הצעת החוק לקריאה ראשונה.

זבולון אורלב: בעד – הרוב החלטה: הצעת רשות השידור (תיקון מס' 13) (שידורי ערוץ 33), התשס"א-2000 אושר לקריאה ראשונה.

זבולון אורלב: אני מודה לכולם, הישיבה נעולה.

זבולון אורלב: - - - - - - - - - - - -